Bei da Orthographie hod da Schmid vasuacht meglichst aun de Lesegwohnheitn vo de Bündnaromanen aunzknifn, um de Akzeptanz vom neien Standard z daleichtan: Dea im boarischn <tsch> ähnliche Laut vua [a], [o] und [u] wiad ois <ch> gschriem, wias in Untaengadinischn entspricht (chalanda), weu aa Sprecha aus de Rheingebietn do a Schreiwung mit <c> dawoaten (calanda). Dageng wiad dea Laut vua [e] und [i] entsprechend vo da Schreiwung in Sursilvan und Surmeir mit <tg> geschriem. Aufgrund vo ana Regl, de wos “Leza-Uffers-Kompromiss” gnennt wiad, wean de <che> und <chi> wia [ke] und [ki] ausgsprochn. Aun dea Stöj dadat <k> fia a romanische Sproch wia Rumantsch Grischun meakwiadig wiakn. Schwa ([ə]) dageng wiad duach <e> repräsentiat, wos eha da deitschn Rechtschreibung entspricht, emso wia <sch> sowoi fian stimmlosn ois wiara fian stimmhoftn sch-Laut und <tsch> fian tsch-Laut ([]).